กฎกระทรวงกำหนดลักษณะ ชนิด ประเภท และส่วนประกอบของครุยวิทยฐานะ และเข็มวิทยฐานะของสถาบันอุดมศึกษาเอกชน พ.ศ. 2549
ประกาศวันที่ 2006-08-21

content: กฎกระทรวง กำหนดลักษณะ ชนิด ประเภท และส่วนประกอบของครุยวิทยฐานะ และเข็มวิทยฐานะของสถาบันอุดมศึกษาเอกชน พ.ศ. ๒๕๔๙
content: อาศัยอำนาจตามความในมาตรา ๗ และมาตรา ๕๙ วรรคสอง แห่งพระราชบัญญัติสถาบันอุดมศึกษาเอกชน พ.ศ. ๒๕๔๖ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทย
content: บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้
sectionNo: 1
content: ข้อ ๑ ครุยวิทยฐานะของสถาบันอุดมศึกษาเอกชนมีสี่ชั้น และมีสามแบบ ดังต่อไปนี้ (๑) แบบที่หนึ่ง (ก) ครุยดุษฎีบัณฑิต เป็นเสื้อคลุมทำด้วยผ้าโปร่งสีขาว ยาวเหนือข้อเท้าประมาณ ๑๕ เซนติเมตร ตัวเสื้อผ่าอกตลอด มีสำรดรอบขอบ สำรดต้นแขน และสำรดปลายแขน พื้นสำรดทำด้วยผ้าสักหลาดสีแดง กว้าง ๑๐ เซนติเมตร มีแถบสีทอง
sectionNo: 1
content: กว้าง ๑ เซนติเมตร ทับบนริมสำรดทั้งสองข้าง เว้นระยะ ๐.๗๕ เซนติเมตร มีแถบผ้าสักหลาดตามสีประจำสถาบันอุดมศึกษาเอกชน กว้าง ๐.๕ เซนติเมตร ทั้งสองข้าง และเว้นระยะอีก ๐.๗๕ เซนติเมตร มีแถบสีทอง กว้าง ๑ เซนติเมตร อีกทั้งสองข้าง ตอนกลางสำรดมีแถบผ้าสักหลาดตามสีประจำสาขาวิชาตามที่สถาบันอุดมศึกษาเอกชนกำหนด กว้าง
sectionNo: 1
content: ๑ เซนติเมตร (ข) ครุยมหาบัณฑิต เช่นเดียวกับครุยดุษฎีบัณฑิต เว้นแต่พื้นสำรดทำด้วยผ้าสักหลาดสีดำ (ค) ครุยประกาศนียบัตรบัณฑิต เช่นเดียวกับครุยดุษฎีบัณฑิต เว้นแต่พื้นสำรดทำด้วยผ้าสักหลาดสีเหลือง (ง) ครุยบัณฑิต เช่นเดียวกับครุยดุษฎีบัณฑิต เว้นแต่พื้นสำรดทำด้วยผ้าสักหลาดสีขาว (๒) แบบที่สอง (ก)
sectionNo: 1
content: ครุยดุษฎีบัณฑิต เป็นเสื้อคลุมทำด้วยผ้าหรือแพรสีดำ ยาวเหนือข้อเท้าประมาณ ๑๕ เซนติเมตร หลังจีบ และมีจีบที่หัวไหล่ ตัวเสื้อผ่าอกตลอด มีแถบกำมะหยี่ตามสีประจำสถาบันอุดมศึกษาเอกชน กว้าง ๔ เซนติเมตร ถัดจากแถบกำมะหยี่ดังกล่าวออกไปมีแถบกำมะหยี่ตามสีประจำสาขาวิชาตามที่สถาบันอุดมศึกษาเอกชนกำหนด กว้าง ๒
sectionNo: 1
content: เซนติเมตร ถัดออกไปมีแถบกำมะหยี่ตามสีประจำสถาบันอุดมศึกษาเอกชน กว้าง ๔ เซนติเมตร เย็บติดเป็นสาบตลอดด้านหน้าทั้งสองข้าง ไม่โอบรอบคอเสื้อ แขนเสื้อยาวตกข้อมือ ปลายแขนปล่อย ตอนกลางแขนทั้งสองข้างแถบกำมะหยี่สีดำ กว้าง ๕ เซนติเมตร จำนวนสามแถบติดเรียงกัน ระยะห่างระหว่างแถบ ๕ เซนติเมตร
sectionNo: 1
content: มีผ้าคล้องคอทำด้วยผ้าหรือแพรสีดำเช่นเดียวกับเสื้อ ด้านนอกตอนปลายของผ้าคล้องคอขลิบริมด้วยกำมะหยี่ตามสีประจำสาขาวิชาตามที่สถาบันอุดมศึกษาเอกชนกำหนดริมหนึ่ง และขลิบริมด้วยกำมะหยี่ตามสีประจำสถาบันอุดมศึกษาเอกชนอีกริมหนึ่ง ประกอบด้วยหมวกแผ่นสี่เหลี่ยมจัตุรัสยาวด้านละ ๒๔ เซนติเมตร ทำด้วยผ้าหรือแพรสีดำ
sectionNo: 1
content: มีพู่ห้อยตามสีประจำสาขาวิชาตามที่สถาบันอุดมศึกษาเอกชนกำหนด (ข) ครุยมหาบัณฑิต เช่นเดียวกับครุยดุษฎีบัณฑิต เว้นแต่แถบกำมะหยี่ตอนกลางแขนทั้งสองข้างมีจำนวนสองแถบ (ค) ครุยประกาศนียบัตรบัณฑิต เช่นเดียวกับครุยดุษฎีบัณฑิต เว้นแต่แถบกำมะหยี่ตอนกลางแขนทั้งสองข้างมีจำนวนสองแถบ แถบล่างกว้าง ๕ เซนติเมตร
sectionNo: 1
content: แถบบนกว้าง ๒.๕ เซนติเมตร (ง) ครุยบัณฑิต เช่นเดียวกับครุยดุษฎีบัณฑิต เว้นแต่แถบกำมะหยี่ตอนกลางแขนทั้งสองข้างมีจำนวนหนึ่งแถบ (๓) แบบที่สาม (ก) ครุยดุษฎีบัณฑิต เป็นเสื้อคลุมทำด้วยผ้าหรือแพรสีดำหรือสีอื่น ยาวเหนือข้อเท้าประมาณ ๑๕ เซนติเมตร ตัวเสื้อผ่าอกตลอด แขนเสื้อยาวตกข้อมือ
sectionNo: 1
content: ที่แขนเสื้อทั้งสองข้างมีแถบกำมะหยี่สีดำหรือสีอื่นจำนวนสามแถบติดเรียงกัน มีผ้าคล้องคอทำด้วยผ้าหรือแพรสีดำหรือสีอื่น ประกอบด้วยหมวกทำด้วยผ้าหรือผ้าสักหลาดสีดำหรือสีอื่น ให้กำหนดสีประจำสถาบันอุดมศึกษาเอกชน คณะ และสาขาวิชาตามที่สถาบันอุดมศึกษาเอกชนกำหนดที่เสื้อคลุม ผ้าคล้องคอ หรือหมวกได้ตามความเหมาะสม
sectionNo: 1
content: (ข) ครุยมหาบัณฑิต เช่นเดียวกับครุยดุษฎีบัณฑิต เว้นแต่แถบกำมะหยี่ที่แขนเสื้อทั้งสองข้างมีจำนวนสองแถบ (ค) ครุยประกาศนียบัตรบัณฑิต เช่นเดียวกับครุยดุษฎีบัณฑิต เว้นแต่แถบกำมะหยี่ที่แขนเสื้อทั้งสองข้างมีจำนวนหนึ่งแถบ และมีขลิบสีขาวเหนือแถบกำมะหยี่ กว้าง ๓ เซนติเมตร ยาวเท่ากับแถบกำมะหยี่ (ง) ครุยบัณฑิต
sectionNo: 1
content: เช่นเดียวกับครุยดุษฎีบัณฑิต เว้นแต่แถบกำมะหยี่ที่แขนเสื้อทั้งสองข้างมีจำนวนหนึ่งแถบหรือไม่มีก็ได้
sectionNo: 2
content: ข้อ ๒ เข็มวิทยฐานะของสถาบันอุดมศึกษาเอกชน มีลักษณะเป็นรูปตราสถาบันอุดมศึกษาเอกชนทำด้วยโลหะ
sectionNo: 3
content: ข้อ ๓ ให้สถาบันอุดมศึกษาเอกชนเลือกใช้ครุยวิทยฐานะแบบใดแบบหนึ่ง และให้แจ้งเป็นหนังสือพร้อมทั้งส่งตัวอย่างหรือรูปครุยวิทยฐานะดังกล่าวต่อสำนักงานคณะกรรมการการอุดมศึกษา
sectionNo: 4
content: ข้อ ๔ สถาบันอุดมศึกษาเอกชนใดที่ได้รับอนุญาตให้ใช้ครุยวิทยฐานะจากกระทรวงศึกษาธิการหรือทบวงมหาวิทยาลัยอยู่แล้วก่อนวันที่กฎกระทรวงนี้ใช้บังคับ หากประสงค์จะใช้ครุยวิทยฐานะดังกล่าวต่อไป ให้ขออนุมัติจากสำนักงานคณะกรรมการการอุดมศึกษา
content: ให้ไว้ ณ วันที่ ๑๙ กรกฎาคม พ.ศ. ๒๕๔๙ จาตุรนต์ ฉายแสง รัฐมนตรีว่าการกระทรวงศึกษาธิการ
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๕๙ วรรคสอง แห่งพระราชบัญญัติสถาบันอุดมศึกษาเอกชน พ.ศ. ๒๕๔๖ บัญญัติให้การกำหนดลักษณะ ชนิด ประเภท และส่วนประกอบของครุยวิทยฐานะ และเข็มวิทยฐานะของสถาบันอุดมศึกษาเอกชน เป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้
sectionName: กฎกระทรวงกำหนดลักษณะ ชนิด ประเภท และส่วนประกอบของครุยวิทยฐานะ และเข็มวิทยฐานะของสถาบันอุดมศึกษาเอกชน (ฉบับที่ 2) พ.ศ. 2555
content: กฎกระทรวงกำหนดลักษณะ ชนิด ประเภท และส่วนประกอบของครุยวิทยฐานะ และเข็มวิทยฐานะของสถาบันอุดมศึกษาเอกชน (ฉบับที่ ๒) พ.ศ. ๒๕๕๕
sectionNo: 2
content: ข้อ ๒ สถาบันอุดมศึกษาเอกชนใดที่ได้รับอนุญาตให้ใช้ครุยวิทยฐานะจากกระทรวงศึกษาธิการหรือทบวงมหาวิทยาลัยอยู่แล้วก่อนวันที่กฎกระทรวงกำหนดลักษณะ ชนิด ประเภท และส่วนประกอบของครุยวิทยฐานะ และเข็มวิทยฐานะของสถาบันอุดมศึกษาเอกชน พ.ศ. ๒๕๔๙ ใช้บังคับ และสำนักงานคณะกรรมการการอุดมศึกษาได้อนุมัติให้ใช้ต่อไปได้
sectionNo: 2
content: สถาบันอุดมศึกษาเอกชนนั้นอาจกำหนดให้มีครุยประกาศนียบัตรบัณฑิตเพิ่มขึ้นได้ ลักษณะและส่วนประกอบของครุยประกาศนียบัตรบัณฑิตที่กำหนดเพิ่มขึ้นตามวรรคหนึ่งจะต้องสอดคล้องกับลักษณะและส่วนประกอบของครุยวิทยฐานะที่สำนักงานคณะกรรมการการอุดมศึกษาได้อนุมัติให้ใช้ต่อไปได้
sectionNo: 2
content: ให้สถาบันอุดมศึกษาเอกชนที่กำหนดให้มีครุยประกาศนียบัตรบัณฑิตเพิ่มขึ้นตามวรรคหนึ่ง แจ้งเป็นหนังสือพร้อมทั้งส่งตัวอย่างหรือรูปครุยประกาศนียบัตรบัณฑิตที่ได้กำหนดเพิ่มขึ้นนั้นต่อสำนักงานคณะกรรมการการอุดมศึกษา
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่ปัจจุบันมีสถาบันอุดมศึกษาเอกชนบางแห่งเปิดการเรียนการสอนหลักสูตรประกาศนียบัตรบัณฑิต สมควรแก้ไขเพิ่มเติมกฎกระทรวงกำหนดลักษณะ ชนิด ประเภท และส่วนประกอบของครุยวิทยฐานะ และเข็มวิทยฐานะของสถาบันอุดมศึกษาเอกชน พ.ศ. ๒๕๔๙
content: โดยกำหนดเพิ่มลักษณะและส่วนประกอบของครุยวิทยฐานะสำหรับประกาศนียบัตรบัณฑิต เพื่อให้สถาบันอุดมศึกษาเอกชนสามารถกำหนดลักษณะและส่วนประกอบของครุยวิทยฐานะสำหรับประกาศนียบัตรบัณฑิตได้อย่างถูกต้องและเป็นแนวทางเดียวกัน จึงจำเป็นต้องออกกฎกระทรวงนี้